title: 2011/769/EU: Neuvoston päätös, annettu 27 päivänä lokakuuta 2011 , sopimuksen tekemisestä kirjeenvaihtona Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamiseksi maiden Euroopan unioniin liittymisen vuoksi#Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehty sopimus

text:
               30.11.2011

               FI

               Euroopan unionin virallinen lehti

               L 317/10

         NEUVOSTON PÄÄTÖS,
   annettu 27 päivänä lokakuuta 2011,
   sopimuksen tekemisestä kirjeenvaihtona Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamiseksi maiden Euroopan unioniin liittymisen vuoksi
   (2011/769/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto valtuutti 29 päivänä tammikuuta 2007 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Bulgarian tasavallan ja Romanian Euroopan unioniin liittymisen vuoksi.

               (2)

               Komissio on käynyt neuvotteluja neuvoston hyväksymien neuvotteluohjeiden mukaisesti.

               (3)

               Neuvottelut on saatettu päätökseen, ja Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehtävä sopimus, jäljempänä ’sopimus’, parafoitiin 22 päivänä syyskuuta 2010.

               (4)

               Sopimus allekirjoitettiin unionin puolesta 20 päivänä huhtikuuta 2011 neuvoston päätöksen 2011/256/EU (1) mukaisesti sillä varauksella, että mainittu sopimus tehdään.

               (5)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehty sopimus, jäljempänä ’sopimus’, unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tehdä sopimuksessa määrätty ilmoitus unionin puolesta (2).
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 27 päivänä lokakuuta 2011.

            Neuvoston puolesta

            Puheenjohtaja

         J. MILLER

      (1)  EUVL L 110, 29.4.2011, s. 13.

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.

      Euroopan unionin ja Argentiinan tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehty
      SOPIMUS
      Arvoisa herra
      Bulgarian tasavallan ja Romanian myönnytysluettelojen muuttamisesta maiden Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen perusteella minulla on kunnia ehdottaa seuraavaa:

                  Euroopan unioni lisää EU:n 27 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 25 jäsenvaltion tullialuetta koskevaan luetteloon, seuraavin mukautuksin:

                              Lisätään ”luutonta naudanlihaa, tuoretta tai jäähdytettyä” koskevaan maakohtaiseen (Argentiina) EU:n tariffikiintiöön 1 500 tonnia niin, että kiintiötulli on edelleen 20 prosenttia. Neljän ensimmäisen täytäntöönpanovuoden aikana lisäys on 2 000 tonnia. Viidennestä täytäntöönpanovuodesta alkaen lisäys on 1 500 tonnia.

                              Luodaan ”luutonta puhvelin lihaa, jäädytettyä” koskevaan EU:n tariffikiintiöön 200 tonnin maakohtainen (Argentiina) kiintiö, joka kattaa Argentiinan osalta myös ”tuoreen ja jäähdytetyn lihan” niin, että kiintiötulli on edelleen 20 prosenttia.

                              Lisätään ”tavallista vehnää (keski- ja heikkolaatuinen)” koskevaan EU:n tariffikiintiöön 122 790 tonnia (erga omnes) niin, että kiintiötulli on edelleen 12 euroa/tonni.

                              Lisätään ”ohraa” koskevaan EU:n tariffikiintiöön 890 tonnia (erga omnes) niin, että kiintiötulli on edelleen 16 euroa/tonni.

                              Lisätään ”mallasohraa” koskevaan EU:n tariffikiintiöön 890 tonnia (erga omnes) niin, että kiintiötulli on edelleen 8 euroa/tonni.

                              Lisätään ”maissia” koskevaan EU:n tariffikiintiöön 35 914 tonnia (erga omnes) niin, että kiintiötulli on edelleen 0 prosenttia.

                  Euroopan unioni ja Argentiinan tasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje ja teidän vahvistuksenne muodostavat yhdessä Euroopan unionin ja Argentiinan tasavallan välisen kirjeenvaihtona tehdyn sopimuksen.
      Vastaanottakaa, Arvoisa herra, korkeimman kunnioitukseni vakuutus.

            Euroopan unionin puolesta

      Arvoisa herra
      Minulla on kunnia ilmoittaa saaneeni tänään päivätty seuraavansisältöinen kirjeenne:
      ”Bulgarian tasavallan ja Romanian myönnytysluettelojen muuttamisesta maiden Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen perusteella minulla on kunnia ehdottaa seuraavaa:

                  Euroopan unioni lisää EU:n 27 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 25 jäsenvaltion tullialuetta koskevaan luetteloon, seuraavin mukautuksin:

                              Lisätään ”luutonta naudanlihaa, tuoretta tai jäähdytettyä” koskevaan maakohtaiseen (Argentiina) EU:n tariffikiintiöön 1 500 tonnia niin, että kiintiötulli on edelleen 20 prosenttia. Neljän ensimmäisen täytäntöönpanovuoden aikana lisäys on 2 000 tonnia. Viidennestä täytäntöönpanovuodesta alkaen lisäys on 1 500 tonnia.

                              Luodaan ”luutonta puhvelin lihaa, jäädytettyä” koskevaan EU:n tariffikiintiöön 200 tonnin maakohtainen (Argentiina) kiintiö, joka kattaa Argentiinan osalta myös ”tuoreen ja jäähdytetyn lihan” niin, että kiintiötulli on edelleen 20 prosenttia.

                              Lisätään ”tavallista vehnää (keski- ja heikkolaatuinen)” koskevaan EU:n tariffikiintiöön 122 790 tonnia (erga omnes) niin, että kiintiötulli on edelleen 12 euroa/tonni.

                              Lisätään ”ohraa” koskevaan EU:n tariffikiintiöön 890 tonnia (erga omnes) niin, että kiintiötulli on edelleen 16 euroa/tonni.

                              Lisätään ”mallasohraa” koskevaan EU:n tariffikiintiöön 890 tonnia (erga omnes) niin, että kiintiötulli on edelleen 8 euroa/tonni.

                              Lisätään ”maissia” koskevaan EU:n tariffikiintiöön 35 914 tonnia (erga omnes) niin, että kiintiötulli on edelleen 0 prosenttia.

                  Euroopan unioni ja Argentiinan tasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje ja teidän vahvistuksenne muodostavat yhdessä Euroopan unionin ja Argentiinan tasavallan välisen kirjeenvaihtona tehdyn sopimuksen.”
      Minulla on kunnia ilmoittaa, että hallitukseni hyväksyy edellä esitetyn kirjeen.
      Vastaanottakaa, Arvoisa herra, korkeimman kunnioitukseni vakuutus.

            Argentiinan tasavallan hallituksen puolesta


title: 2012/559/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IX – Euroopan tietosuojavaltuutettu#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IX – Euroopan tietosuojavaltuutettu

text:
               17.10.2012

               FI

               Euroopan unionin virallinen lehti

               L 286/120

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IX – Euroopan tietosuojavaltuutettu
   (2012/559/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0264/2011) (2),

               —

               ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0093/2012),

               1.

               myöntää Euroopan tietosuojavaltuutetulle vastuuvapauden sen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IX – Euroopan tietosuojavaltuutettu
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2010 (1),

                  —

                  ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0264/2011) (2),

                  —

                  ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0093/2012),

                  1.

                  panee merkille, että tilintarkastustuomioistuin totesi vuotta 2010 koskevassa vuosikertomuksessaan seuraavaa: ”Euroopan tietosuojavaltuutetun tehtävien erikoisluonne saattaa olla peruste sisäisen kilpailun [sisäisiä kilpailuja järjestettiin vuonna 2009 oikeudellisella ja teknisellä alalla sekä henkilöstöasioiden ja hallinnollisen tuen alalla] järjestämiselle, mutta siitä ei pitäisi tulla tavanomaista toimintatapaa. Paras käytäntö on käyttää EU:n henkilöstövalintatoimiston EPSOn palveluja. EPSO järjestää avoimia kilpailuja säännöllisesti.” (7.32 kohta);

                  2.

                  on tyytyväinen siihen, että Euroopan tietosuojavaltuutettu järjesti vuosina 2009 ja 2010 tiiviissä yhteistyössä EPSOn kanssa yleisen kilpailun tietosuojan alalla ottaakseen palvelukseen pitkälle erikoistunutta henkilöstöä;

                  3.

                  on tyytyväinen siihen, että tilintarkastustuomioistuin totesi tarkastuksensa perusteella, ettei virhetaso kaiken kaikkiaan ole olennainen toimielinten ja muiden unionin elinten hallintomenoihin ja muihin menoihin liittyvissä maksuissa 31. joulukuuta 2010 päättyneeltä varainhoitovuodelta; panee merkille, että hallintomenojen todennäköisimmäksi virhetasoksi arvioidaan yleisesti 0,4 prosenttia (7.9, 7.10 ja 7.32 kohta);

                  4.

                  muistuttaa tilintarkastustuomioistuimen pyytäneen, että Euroopan tietosuojavaltuutettu edellyttää varainhoitovuonna 2009 henkilöstönsä jäseniä toimittamaan säännöllisin väliajoin henkilökohtaisen tilanteensa osoittavat asiakirjat; panee merkille, että Euroopan tietosuojavaltuutettu on nyt korjannut virheet, jotka tuotiin esiin vuosien 2009, 2010 ja 2011 tarkastuslausumissa, ja ottanut käyttöön välineitä, joiden avulla etuisuuksien hallinnointia voidaan parantaa; ottaa huomioon, että tilintarkastustuomioistuin vahvistaa tapahtuneen edistyksen vuoden 2011 vuosikertomuksessaan;

                  5.

                  toteaa, että vuonna 2010 Euroopan tietosuojavaltuutetulla oli käytettävissään maksusitoumusmäärärahoja kaikkiaan 7 104 351 euroa (7 000 000 euroa vuonna 2009) ja että niiden käyttöaste oli 82,73 prosenttia (81,44 prosenttia vuonna 2009); korostaa, että Euroopan tietosuojavaltuutetun talousarvio on luonteeltaan puhtaasti hallinnollinen ja että määrärahoista käytetään 65 prosenttia toimielimeen sidoksissa olevaan henkilöstöön (osasto 1) ja 35 prosenttia kiinteistöihin, laitteisiin ja toimielimen tehtävienhoitoon liittyviin menoihin (osasto 2);

                  6.

                  kehottaa Euroopan tietosuojavaltuutettua laatimaan vuotuiset talousarvionsa tarpeidensa mukaisesti (vuonna 2010 osastosta 1 käytettiin vain 75 prosenttia) ja huolehtimaan talousarvion paremmasta toteuttamisesta (7.35 kohta);

                  7.

                  panee tyytyväisenä merkille, että tilintarkastustuomioistuimen ja komission kertomuksiin sisältyvät varainhoitovuotta 2009 koskevat suositukset on pantu täytäntöön seuraavasti:

                              —

                              varainhoidon menettelyihin on lisätty uusi sisäinen varainhoidon tarkastusjärjestelmä,

                              —

                              tilinpitäjän neuvonantaja on nimitetty,

                              —

                              keskusrekisteri, johon kirjataan poikkeukset, on otettu käyttöön, ja

                              —

                              jälkikäteistarkastusjärjestelmä on parhaillaan hyväksyttävänä;

                  8.

                  ottaa huomioon vuonna 2010 suoritetun henkilöstön kattavan uudelleenorganisoinnin ja pyytää saada tietoja uudesta henkilöstötaulukosta; toivoo siksi, että Euroopan tietosuojavaltuutettu esittää vuotuisessa toimintakertomuksessaan myös parlamentin suositusten johdosta toteutetut toimet;

                  9.

                  pitää suojatun sähköisen järjestelmän käyttöönottoa tapausten käsittelyä varten edistysaskeleena; pyytää saada seuraavassa vuotuisessa toimintakertomuksessa tietoja asian etenemisestä;

                  10.

                  panee merkille, että Euroopan tietosuojavaltuutettu aikoo ottaa vuoden 2012 hallintosuunnitelmassa käyttöön järjestelmän, jossa määritetään keskeiset tulosindikaattorit, sekä tulostaulun, jonka avulla yksikön toimintaa voidaan mitata vertailuanalyysijärjestelmän ansiosta; tähdentää, että kyseinen suunnitelma arvioidaan osana vuoden 2012 vuotuista toimintakertomusta;

                  11.

                  toteaa, että vuoden 2011 vuotuiseen toimintakertomukseen sisältyy luku, jossa käsitellään vastuuvapautta koskevan parlamentin päätöslauselman seurantaa;

                  12.

                  toivoo, että vuoden 2011 vuotuisessa toimintakertomuksessa esitetään myös kattava taulukko kaikista tietosuojavaltuutetun käytettävissä olevista henkilöresursseista tehtäväryhmän, palkkaluokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna.

         (1)  EUVL L 64, 12.3.2010.

         (2)  EUVL C 332, 14.11.2011, s. 1.

         (3)  EUVL C 326, 10.11.2011, s. 1.

         (4)  EUVL C 332, 14.11.2011, s. 134.

         (5)  EYVL L 248, 16.9.2002, s. 1.